สำหรับผู้ที่ชื่นชอบหรือรักแมวต้องไม่พลาดร้านนี้เลย
เพราะที่นี่เขาทำมาสำหรับคนที่รักแมวโดยเฉพาะ เพราะเจ้าของเป็นคนที่รักแมวเป็นอย่างมาก
จึงได้มีไอเดียที่จะทำร้านที่มีแมวไว้คอยเป็นเพื่อนให้กับลูกค้าที่มาใช้บริการของร้าน
ซึ่งผู้ที่จะเข้ามาใช้บริการ จะต้องปฏิบัติตามกฎของร้านอย่างเคร่งครัด เพราะลูกค้าบางคนอาจจะไม่เคยเลี้ยงแมวมาก่อน
จึงอาจจะไม่รู้จักวิธีการเข้ากับแมวได้อย่างถูกต้อง ก่อนเข้าร้าน ลูกค้าทุกท่านจะต้องล้างมืออย่างสะอาด เปลี่ยนรองเท้า
และพอเข้าไปก็ห้ามอุ้มแมวอย่างเด็ดขาด
ส่วนเมนู ร้านนี้จะมีพวกขนมเค้กต่างๆ และเครื่องดื่มร้อนเย็นทั่วไป ราคาก็ถือว่าสูงอยู่ระดับหนึ่ง
รสชาติก็ตามมาตรฐาน